રાજનેતાઓ પર લાગતા આક્ષેપરૂપી ડાઘ પણ એટલી હદે બિનઅસરકારક બનતા રહ્યા છે કે જેની ચિંતા પણ સ્વાભાવિક રૂપે જ રાજનેતાઓ હવે કરતા હોય એવું લાગતું નથી. એક સમય હતો, જ્યારે રેલવેના એક અકસ્માત માટે તત્કાલીન રેલવે મંત્રી લાલબહાદુર શાસ્ત્રીએ રાજીનામું આપી દીધેલું, હવે તો નૈતિકતાના ધોરણે રાજીનામું આપવાનું વાતાવરણ પણ નથી, કારણ કે આક્ષેપોનું સ્તર પણ એટલું ગંભીર નથી હોતું. આવા સંજોગોમાં સાચું કોણ અને ખોટું કોણ તે જાણવાની ઉત્સુકતા પણ પ્રજાના હિત માટેની હોવાના બદલે ‘ટાઈમ પાસ’ જેવી બની રહે છે.